open-index/open-wikipedia-markdown huggingface dataset:
Gelsenkirchen

**Gelsenkirchen** (Duits: [ɡɛlzənˈkɪrçən], ) is 'n selfregerende stad en historiese sentrum van steenkoolmynbou en swaar nywerhede in die Ruhrgebied, 'n digbevolkte nywerheidsgebied in die Duitse deelstaat Noordryn-Wesfale. Die stad het in Duitsland veral vanweë die plaaslike sokkerklub FC Schalke 04 bekendheid verwerf. Dit was een van die gasheerstede tydens beide die FIFA Sokker-Wêreldbekertoernooi in 1974 en FIFA Sokker-Wêreldbekertoernooi in 2006.

duimnael|links|'n Panoramiese uitsig oor Gelsenkirchen
Die huidige stadsgebied het as gevolg van 'n aantal inlywings van aangrensende stede soos Buer ontstaan. In 1903 het die bevolking vir die eerste keer die 100&nbsp;000-kerf verbygesteek en in 1959 tot meer as 390&nbsp;000 gestyg. Vandag is Gelsenkirchen met ruim 259&nbsp;000 inwoners die elfde grootste stedelike nedersetting in Noordryn-Wesfale.

Dekades lank is die lewe in Gelsenkirchen deur steenkoolnywerhede oorheers. Vanweë die oortollige gas wat in brandstoffabrieke verbrand is, is na Gelsenkirchen dikwels as die *Stadt der 1&nbsp;000 Feuer* ("Stad van 1&nbsp;000 vure") verwys. Die nywerheidsomwenteling en vinnige groei van swaar nywerhede sedert die middel van die 19de eeu het gepaard gegaan met 'n ongekende bevolkingsgroei. Voor die Tweede Wêreldoorlog het baie van die werkers uit Pole gekom, later het immigrante uit Suid-Europa en Turkye hulle hier gevestig.

Die historiese werkersbuurte, myne en nywerhede het as industriële monumente bewaar gebly, terwyl Gelsenkirchen se ekonomie sedert die 1980's op ander sektore begin toespits. So onderneem die stad onder meer pogings om 'n sentrum van die sonenergiebedryf te word.

## Verwysings 
## Eksterne skakels 
*  
*  Amptelike webwerf
Bambous

**Bambous** is 'n dorp in die distrik Black River in Mauritius, op die pad van Tamarin na die hoofstad Port Louis.

## Verwysings
Fuck

**Fuck** is 'n Amerikaanse indierockgroep uit Oakland, Kalifornië wat in 1993 gevorm is. Die groep bestaan uit Timothy Prudhomme, Geoff Soule, Kyle Statham, en Theodore Ellison. Hulle het al onder verskeie etikette vrygestel, waaronder Matador Records en Homesleep Records (Italië).

## Diskografie 
### Albums 
* *Fuck* (kaset) - Rhesus - 1994
* *Pretty...Slow* (CD) - Rhesus - 1996
* *Baby Loves a Funny Bunny* (CD) - Rhesus - 1996 	 
* *Pardon My French* (CD) - Matador - 1997 	 
* *Conduct* (CD) - Matador - 1998
* ''Cupid's Cactus* (CD) - Smells Like Records - 2001 	 
* *Gold Bricks* (CD) - Homesleep Records - 2001 	 
* *Those Are Not My Bongos* (CD) - Homesleep Records - 2003
* *The Band'' (LP/CD) - Vampire Blues - 2018

### Enkelspelers en EP's 
* "MonkeyBeautyShotgun" (7") - Rhesus - 1994
* "LikeyouButterflySomewheres" (7") - Rhesus - 1995 	 
* "Fish or Fry" (7") - Academy of Chess and Checkers - 1996
* "TetherFuckmotel" (7") - Jagjaguwar - 1997
* "Tocotronic" (7") - Rhesus - 1998
* "Moxie" (7") - Rhesus - 1998
* "Yuppie Flu" (7") - Rhesus - 1999
* "BlindbeautyMadeup" (7") - Speakerphone Recordings - 1999
* "Mumble and Peg" (7") - Vaccination Records - 1999
* "Pee" (7") - Cool Beans Records - 2000
* "Homesleep Singles Club #4" (CD) - Homesleep Records - 2003

## Eksterne skakels 
* Amptelike webwerf  
* Fuck se verskyning op *John Peel Radio Hour*
Homokinetiese koppeling

[duimnael|250px|3D-model van 'n homokinetiese koppeling. ([:Lêer:Simple CV Joint animated.gif|animasie)]]
duimnael|250px|Homokinetiese koppeling met ses kogels.

'n **Homokinetiese koppeling**, konstantesnelheidslasas, Rzeppa-as of kortweg **homokineet** word veral gebruik as onderdeel van 'n knikbare aandryfas in onder andere motorvoertuie. Dit staan in Engels bekend as 'n *Constant-velocity joint*, kortweg *CV joint*.

"Homokineties" beteken "gelyke snelheid"; in hierdie geval word na hoeksnelheid verwys. Die uitgaande as van die homokinetiese koppeling het op elke oomblik dieselfde hoeksnelheid as die ingaande as. Dít in teenstelling tot die kardaniese koppeling, waarby, by 'n konstante hoeksnelheid van die ingaande as, die uitgaande as 'n afwisselend hoër en laer hoeksnelheid het, waarby hierdie fluktuasies groter is namate die knikhoek van die koppeling groter is.

Die homokinetiese koppeling is in 1928 deur Alfred Hans Rzeppa uitgevind, wat as ingenieur by Ford werksaam was. Hierdie koppeling bestaan uit 'n kooi en 'n binnebol, beide met gleuwe waarin staalkoeëls kan beweeg. Daar bestaan egter ook ander konstruksies, soos die DKW F1.

Homokinetiese koppelinge is onmisbaar in 'n voorwielaangedrewe motorvoertuig. Hulle sorg daarvoor dat die wiele met 'n gelykmatige hoeksnelheid aangedryf word, ook by 'n groot stuuruitslag (50° word gemaklik hanteer). As hier 'n kardaniese koppeling gebruik sou word (soos vroeër by onder andere die Citroën Traction Avant en die eerste uitvoerings van die Citroën 2CV), sou die voertuig by groot stuuruitslae (byvoorbeeld by parkeerbewegings) skokkerig ry.

By 'n agterwielaangedrewe motorvoertuig hoef die kardanas slegs 'n klein knikhoek te maak vanweë die vering van die agteras. Deurdat hierdie knikhoek klein is, kan hier met 'n eenvoudiger kardaniese koppeling volstaan word. Bowendien bevat 'n kardanas meestal twee kardankoppelinge, sodat die verlengde eerste en derde dele van die driedelige kardanas ewewydig is. Dít lewer ook 'n gelykmatige oorbrag. Sommige agterwielaangedrewe voertuie (met onafhanklike vering) het egter ook homokinetiese koppelinge in die agterasse.

## Sien ook 
* Kruiskoppeling
Andrés Iniesta

**Andrés Iniesta Luján** (gebore op 11 Mei 1984 in Fuentealbilla) is 'n voormalige Spaanse sokkerspeler. Sy bynaam is *El Blanquito* (*Die Bleekgesig*), wat na sy bleek gelaat verwys, 'n familietrek van sy moeder se kant. Hy is veral bekend vir sy tyd by FC Barcelona, ​​wat hy vir 22 jaar op beide junior- en seniorvlak verteenwoordig het. Hy het ook vir die Spaanse Nasionale Sokkerspan gespeel en sy mees loopbaanbepalende doel was op 11 Julie 2010 toe hy die beslissende doel in die Wêreldbeker-eindstryd teen Nederland tydens oortyd by Sokkerstad in Johannesburg aangeteken het. Met die doel wen Spanje die toernooi, die eerste keer in die geskiedenis wat die eer hulle te beurt val.

Benewens die 2010 Wêreldbeker-titel, het hy ook die Europese Sokkerkampioenskap saam met Spanje in 2008 en 2012 gewen. Hy het in 2018 van internasionale sokker afgetree met 131 wedstryde en 13 doele.  

Ná sy wen-doel in die eindstryd van die Wêreldbeker het hy voortgegaan om as sleutelspeler vir FC Barcelona te presteer. Hy het tot 2018 by Barcelona gespeel, met wie hy verskeie verskeie Spaanse en internasionale ligatitels en bekers gewen het, insluitend die UEFA Champions League in 2011 en 2015.  

Iniesta het daarna by Vissel Kobe in Japan aangesluit, waar hy gehelp het om die Keiserbeker in 2019 en die Japannese Superbeker in 2020 te wen. In 2023 het hy by Emirates Club in die Verenigde Arabiese Emirate aangesluit.  

Op 7 Oktober 2024 het Iniesta sy uittrede uit professionele sokker aangekondig. Hy word beskou as een van die grootste middelvelders in die geskiedenis van sokker, bekend vir sy visie, balbeheer en nederigheid.

## Internasionale loopbaanstatistieke 
Vir die Spaanse nasionale sokkerspan:

## Verwysings
Mangosuthu Buthelezi

**Mangosuthu Buthelezi** (27 Augustus 1928 - 9 September 2023) was 'n Zoeloehoofman en politikus. Hy is ook die stigter en voormalige leier van die Inkatha-Vryheidsparty (IVP). Vanaf 1994 tot 2004 het hy as die minister van Binnelandse Sake in die kabinette van Nelson Mandela en Thabo Mbeki gedien.

## Lewensloop 
[duimnael|links|Mangosuthu Buthelezi saam met lede van die [Europese Parlement]]
Mangosuthu (Gatsha) Ashpenaz Nathan Buthelezi is op 27 Augustus 1928 in Mahlabathini in die Unie van Suid-Afrika gebore. Aan die einde van die 1940's het hy by die ANC-jeugliga (ANCYL) aangesluit. Met verloop van tyd het hy kommunisme verwerp en sy rug op die African National Congress gekeer.

In 1964 tree hy as 'n akteur in die fliek *Zulu* op, waarin hy die rol van koning Cetshwayo vertolk het.

In die 1970's word hy die leier van die voormalige KwaZulu-tuisland, en staan as die hoof daarvan tot met die verkiesing van 1994. Die ANC het hom vel gekritiseer omdat hy in die 1970's en 1980's saam met die toenmalige Suid-Afrikaanse apartheidsregering saamgewerk het.

In 1975 stig hy die Inkatha-Vryheidsparty.

Van 1994 tot 2004 was Buthelezi die minister van Binnelandse Sake in die Suid-Afrikaanse regering. Hy het in die kabinette van Nelson Mandela en Thabo Mbeki gedien.

Hy het in 1952 met Irene Mzila in die huwelik getree en het drie seuns en vier dogters. Hy sterf op 9 September 2023 na 'n uitgerekte siekbed.

## Verwysings 
## Eksterne skakels 
*  
*  'n Biografie van Buthelezi
Mahlabatini

**Mahlabatini** is 'n klein dorpie in KwaZulu-Natal, Suid-Afrika. Die dorpie is 15&nbsp;km noord van Ulundi.

## Geskiedenis 
Dit is in 1898 deur die Britte gestig as 'n magistraatkantoor. Die naam beteken *plek van wit sande*.

## Distrik 
Die distrik is 1 600&nbsp;km2 groot. Daar word hoofsaaklik met beeste, skape en bokke geboer.

## Gebore 
* Mangosuthu Buthelezi (1928), stigter en leier van die Inkatha-Vryheidsparty.

## Sien ook 
* Lys van dorpe in Suid-Afrika

## Verwysings
Fuentealbilla

**Fuentealbilla** is 'n klein dorpie en munisipaliteit in die Spaanse provinsie Albacete in die streek Kastilië-La Mancha met 'n oppervlakte van 108 km². In 2011 tel Fuentealbilla 2&nbsp;029 inwoners.

## Gebore 
* Andrés Iniesta (1984), sokkerspeler

## Eksterne skakels 
* Fuentealbilla se amptelike webtuste
Eerste kabinet van P.W. Botha

|-
| style="border-top: 1px solid #999" | 180px|P.W. Botha
|-
| style="border-top: 1px solid #999" | **Premier** (1978–1984) en **president** (1984–1989): Pieter Willem Botha**Party**:*Nasionale Party*
|-
| style="border-top: 1px solid #999" | **Periode**:1978 – 1989Republiek van Suid-Afrika – Apartheid
|}

Die **Eerste kabinet van P.W. Botha** was vanaf 9 Oktober 1978 tot September 1984 aan bewind in Suid-Afrika.

## Aanloop 
Op 30 November 1977 is landswye verkiesings vir die Suid-Afrikaanse Volksraad (Parlement) en vir die Provinsiale Rade gehou. Met die uitsondering van die provinsie Natal, was die Nasionale Party (NP) in alle kiesafdelings 'n sterk wenner. Die Nasionale Party het 134 parlementêre setels verower, wat die meeste was wat tot op daardie tydstip deur 'n party in Suid-Afrika behaal is.

## Verkiesing van Eerste minister 
Pieter Willem Botha, destydse minister van verdediging, het drie teenstanders in die gesig gestaar in die party se benoemingsproses vir die pos van premier. Reeds voor die stemming het S.P. Botha sy kandidatuur onttrek. Connie Mulder en Pik Botha het nou by die verkiesing aangesluit. In die eerste stembrief binne die NP-groep is 'n onduidelike uitslag gelewer (P.W. Botha 78 stemme, Mulder 72 stemme, R.F. Botha 22 stemme). 'n Tweede stemming was nodig, terwyl Pik Botha, Minister van Buitelandse Sake, nie meer gestaan het nie en sy steun aan die minister van verdediging verklaar het. P.W. Botha het nou 98 stemme behaal en Connie Mulder met 74 stemme verslaan. 'n Meningspeiling onder die blanke bevolking het egter onthul dat die Minister van Buitelandse Sake volgens die openbare mening veel meer gewild beskou is.

## Samestelling van die eerste kabinet 
## Sien ook 
* Nasionale Party

## Verwysings
Kabinet van Suid-Afrika

duimnael|300px|Die Suid-Afrikaanse kabinet van 1958.

Die **kabinet van Suid-Afrika** is die hoogste uitvoerende vlak van die regering van Suid-Afrika. Dit bestaan uit die President, die Adjunkpresident, die Ministers en Adjunkministers.

## Sien ook 
* Lys van kabinette van Suid-Afrika
Eerste kabinet van Thabo Mbeki

|-
| style="border-top: 1px solid #999" | 180px|Thabo Mbeki
|-
| style="border-top: 1px solid #999" | **President**:Thabo Mbeki**Party**:*ANC*
|-
| style="border-top: 1px solid #999" | **Periode**:1999–2004Republiek van Suid-Afrika – Post-Apartheid
|}

Die **eerste kabinet van Thabo Mbeki** was van 17 Junie 1999 tot 29 April 2004 in Suid-Afrika aan bewind gewees.

## Samestelling 
Samestelling van Mbeki se kabinet:

## Verwysings
Kabinet van F.W. de Klerk

|-
| style="border-top: 1px solid #999" | **Kabinet van F.W. de Klerk**180px|Frederik Willem de Klerk
|-
| style="border-top: 1px solid #999" | **President**:Frederik Willem de Klerk**Party**:*Nasionale Party*
|-
| style="border-top: 1px solid #999" | **Periode**:1989 - 1994Republiek van Suid-Afrika - Apartheid
|}

Die **Kabinet van F.W. de Klerk** was vanaf 16 Augustus 1989 tot 11 Mei 1994 in Suid-Afrika aan bewind.

## Samestelling 
## Sien ook 
* Frederik Willem de Klerk
* Nasionale Party
Suurreën

duimnael|240px|'n Beskadigde beukeboom.
**Suurreën** is reën of enige ander vorm van presipitasie wat ongewoon suuragtig is, dus verhoogde vlakke van waterstofione (lae pH). Reën, sneeu, mis, hael or selfs stof wat neerslaan kan suur wees.

Suurreën ontstaan gewoonlik wanneer swaweldioksied (SO2), stikstofoksides (NOx), ammoniak (NH3) en ander vlugtige organiese stowwe (*VOS*) oplos in reënwolkeː

* SO2 + H2O --> H2SO3 (suur)
* 4NO2 + 2H2O + O2 --> 4HNO3 (suur)
* NH3 + 2H2O --> HN4OH (basis)

Stikstofoksides (NOx), is 'n versamelnaam vir giftige stikstofmonoksied (NO) en stikstofdioksied (NO2). Ammoniak en vlugtige organiese stowwe word meestal geproduseer deur die uitlaatgasse van motorvoertuie en die verbranding van swawel- en stikstofbevattende brandstowwe soos steenkool, ru-olie, diesel en petrol. Hierdie stowwe reageer met water om sure te vorm. Die uitwerking van suurreën is skadelik vir plante, waterdiere en selfs infrastruktuur. Sedert die 1970's het regerings dwarsoor die wêreld maatreëls ingestel om die produksie van swaweldioksied in die atmosfeer te verminder. Suurreën kan egter ook natuurlik veroorsaak word deur die vorming van stikstofverbindings deur weerlig, of die vrystelling van swaweldioksied deur vulkaniese uitbarstings.

## Verwysings 
*Thomson, Dick: Acid rain culprit in proper perspective. In: Omgewing RSA. Departement Omgewingsake. Deel 11, nr. 7, Julie 1984
Stilbaai

**Stilbaai**, ook bekend as die *Baai van die slapende skoonheid*, is 'n dorp langs die suidelike kus van Suid-Afrika, tussen Riversdale en Albertinia, 26&nbsp;km van die N2 nasionale hoofweg, en ongeveer 4&nbsp;ure se motorrit vanaf Kaapstad. Dit word met die N2 verbind met die R305-streeksroete. Dit is deel van die Hessequa-munisipaliteit in die Wes-Kaapprovinsie. Die strand by Lappiesbaai is as 'n blouvlagstrand gesertifiseer en bevat ook die sogenaamde *Preekstoel*, 'n kenmerkende rots wat uit die sand steek. Die Goukourivier verdeel die dorp in twee, naamlik Stilbaai-oos en Stilbaai-wes, met die hawe geleë op die westelike oewer. Die rivier kan vir ongeveer 15&nbsp;km bevaar word.

Groot-Jongensfontein is ongeveer 10 km suidwes.

## Geskiedenis 
Die eerste erwe is in 1894 uitgemeet. In 1930 is die twee dele met 'n pont verbind wat later in 1955 met 'n brug vervang is.

## Wapen 
Stilbaai se munisipale raad het in 1975 'n wapen by die Buro vir Heraldiek geregistreer : ''In  silwer, 'n golwende dwarsbalk van blou vergesel in die skildhoof van 'n skulp en in die skildvoet van 'n anker, alles rooi, die anker gekabel van swart; die skild aan weerskante rond uitgesny van blou, elk belaai met 'n regop swemmende vis van goud''. Die helmteken was 'n seilboot, en die wapenspreuk "Otium maritimum".

## Klimaat 
Stilbaai het 'n matige klimaat en die gebied kry bykans eweveel reën in al vier seisoene, met hoogtepunte wat bereik word in herfs en lente.

Temperatuur wissel gemiddeld tussen 20° en 28° Celsius in die somer en tussen 12° en 20° Celsius in die winter. Die reënval is gemiddeld 639,2&nbsp;mm per jaar.

## Natuurreservate 
Stilbaai het 'n aantal natuurreservate. Aan die oostekant is Pauline Bohnen-natuurreservaat, 'n groot reservaat met verskeie staproetes. Die Skulpiesbaai-natuurreservaat is naby die hawe geleë en strek tot by die Noordkapperpunt-visvywers. Die Geelkrants-natuurreservaat is langs die "Preekstoel" geleë.

## Oorlede 
* Gerrit Viljoen (2009), voormalige kabinetsminister en lid van die destydse Nasionale Party.

## Sien ook 
* Gereformeerde kerk Stilbaai
* Ystervarkpuntvuurtoring
* Lys van dorpe in Suid-Afrika

## Eksterne skakels 
*Stilbaai se tuisblad

## Verwysings
Heracles Almelo

**Heracles Almelo** is 'n sokkerspan in die stad Almelo wat in die Nederlandse Eredivisie speel. Heracles speel in die Polman Stadion (kapasiteit: 13 500 toeskouers). Vroeër (tot 1974) het die klub **SC Heracles** (Sport Club) geheet. Heracles het in die amateurtyd twee keer die nasionale titel gewen. In 2012 het *Heracles* in die eindstryd van die KNVB-Beker met 3-0 geklop vir PSV Eindhoven.

## Geskiedenis 
**SC Heracles** is op 3 Mei 1903 gestig. Die klub is vernoem na die Griekse held Herakles. Heracles het sy goue era in die amateurtyd van die Nederlandse sokker beleef. In daardie tyd het hulle tweemaal die nasionale titel (1927 en 1941) ingepalm en het die span sesmaal die kampioenskap van Oost Nederland (wat bestaan het tussen 1898 en 1954) gewen.
As in 1954 in Nederland professioneel sokker ingevoer word, het die span van Heracles baie krag ingelewer nie en daarom begin hulle in die Tweede divisie. In 1958 wen Heracles die Tweede Divisie en promoveer hulle na die Eerste divisie. Deur konkurensie in die regio (Sportclub Enschede, Enschedese Boys en later FC Twente), blyf Heracles 'n kleine rol in die Nederlandse professionele sokker speel. Tot 2005 sal hulle tweemaal kampioen in die Eerste divisie wees, maar hulle verblyf in die Eredivisie is altyd kort.
In 2005 vat hulle veur die derde maal die titel in die Eerste Divisie. Deur goed beleid van voorsitter Jan Smit het hulle met min geld altyd 'n goeie span en sedert 2005 het hulle in die Eredivisie geblyf. Ook is die klub verhuis na die Polman Stadion en is die naam (op versoek van die dorp) verander in **Heracles Almelo**. Sedert 2010 het hulle hoger in die liga meegedraai en het Heracles byna kwalifikasie vir die Europa League behaal.
In seisoen 2011/12 beleef *Heracles* weer 'n lekker tyd, deur eerst in die Grolsch Veste vir die eerste keer in meer as 25 jaar vir hulle mededinger *FC Twente* te klop met 2-3 in die Twentse derby en dan vir die eerste keer in hulle geskiedenis die eindstryd van die KNVB-Beker te behaal, waarby hulle met 3-0 het geklop vir PSV Eindhoven. In 2015 bou die klub 'n tweede ring en kry die stadion 'n kapasiteit van 13 500 toeskouers.

## Erelys 
* **Kampioen Nederland (2)**
: 1926/27, 1940/41
: (naaswenner (1): 1937/38)
* **Kampioen Eerste divisie (3)**
: 1961/62, 1984/85, 2004/05
* **Kampioen Oos-Nederland (6)**
: 1926/27, 1933/34, 1937/38, 1939/40, 1940/41, 1943/44
: (naaswenner (4): 1925/26, 1934/35, 1936/37, 1949/50)
* **KNVB-Beker**
: (naaswenner (1): 2012)

## Beroemde sokkerspelers 
*  Henk ten Cate
*  Darius Dhlomo
*  Epy Drost
*  Nico-Jan Hoogma
*  Hendrie Krüzen
*  Steve Mokone
*  Herbert Zuma

## Twentse derby 
Heracles kom saam met FC Twente uit die Nederlandse streek Twente. Die jeugdakademies van beide spanne het saamgesmelt, maar by die derby leef heel die regio mee. Die Twentse derby is vir die ondersteuners van Heracles miskien die belangrikste wedstryd van die jaar.
Goodwill Zwelithini kaBhekuzulu

**Goodwill Zwelithini kaBhekuzulu** (14 Julie 1948 te Nongoma – 12 Maart 2021) was koning van die Zoeloenasie.

Hy het sy vader, koning Cyprian Bhekuzulu kaSolomon, in 1968 opgevolg. Prins Israel Mcwayizeni KaSolomon het van 1968 tot 1971 as heerser waargeneem terwyl Zwelithini op Sint Helena geskuil het om 'n aanslag op sy lewe te voorkom. Na sy 21ste verjaarsdag en troue, is Zwelithini gekroon as die agtste monarg van die Zoeloes tydens 'n tradisionele seremonie. Dit is op 3 Desember 1971 in Nongoma gehou waar 20&nbsp;000 mense die seremonie bygewoon het.

Koning Zwelithini sterf op 12 Maart 2021 nadat hy in 'n hospitaal opgeneem is vir diabetes-verwante komplikasies. Gedurende voorbereidings vir sy begrafnis, het die koning se tradisionele eerste minister, Mangosuthu Buthelezi, aangekondig dat Zwelithini aan Covis-19 oorlede is.

Hy is op 7 Mei 2021 deur sy oudste seun Misuzulu Zulu opgevolg.

## Verwysings
2011-Drienasiesreeks

Die **2011-Drienasiesreeks** was die sestiende jaarlikse rugbytoernooi tussen die nasionale spanne van Suid-Afrika, Australië en Nieu-Seeland gewees. Die reeks is vanaf 23 Julie tot 27 Augustus 2010 gespeel; korter as in 2010, omdat die Rugbywêreldbeker nog ingepas moes word. Die lande se spanne word onderskeidelik die Springbokke, Wallabies en All Blacks genoem. Australië het die toernooi vir die derde keer gewen. Buitendien het hulle die Mandela Uitdaagplaat ingepalm, terwyl Nieu-Seeland met sowel die Bledisloebeker as die Vryheidsbeker weggestap het.

Die toernooi is deur SANZAR georganiseer, ’n konsortium wat uit die drie lande se rugbyfederasies bestaan. Sedert 2012 is dit na die Rugbykampioenskapreeks verander toe ook Argentinië tot die toernooi toegetree het.

## Formaat 
duimnael|Die All Blacks se Losgemaal teen die Springbokke in Wellington
Die formaat vir die 2011-toernooi het na dié van die vorige jare teruggekeer omdat die Rugbywêreldbeker nog ingepas moes word. Elke span het twee keer tuis gespeel, en twee keer weg, met ’n totaal van vier wedstryde elk, en ses in totaal. Met ’n wen het ’n span vier punte verdien, gelykop twee ligapunte, en ’n verloor met agt of meer punte nul ligapunte. ’n Bonuspunt kon verdien word op een van twee maniere: deur ten minste vier drieë in ’n wedstryd te druk, of deur met sewe punte of minder te verloor. Die toernooi se wenner was die span met die meeste ligapunte aan die einde van die toernooi.

## Telkaart 
## Wedstryddatums 
### Week 1 
### Week 2 
### Week 3 
### Week 4 
### Week 5 
### Week 6 

## Statistiek 
### Meeste punte en drieë 
| Meeste drieë gedruk:

|}

## Sien ook 
## Verwysings 
## Eksterne skakels 
*  2011-Drienasiesreeks op ESPNscrum
Proesstraat

**Proesstraat** is 'n Afrikaanse TV-program wat op KykNET uitgesaai word. Die program is op die Duitse improvisasie-komedie *Schillerstraße* gebaseer. Dit word sonder 'n skrip voor 'n lewendige gehoor opgeneem en oorwegend ongesensor uitgesaai.

## Hoofrolspelers 
Die hoofrolle word gespeel deur:
* Waldemar Schultz
* Pierre Breytenbach
* Melt Sieberhagen
* Wikus du Toit
* Esther von Waltsleben
* Martelize Kolver
* Eloise Cupido (slegs tydens die eerste seisoen)

## Verwysings
Incubus

**Incubus** is 'n Amerikaanse rockgroep uit Calabasas, Los Angeles County, Kalifornië. Die groep is in 1991 deur hoërskoolleerlinge Brandon Boyd (voorsanger), Mike Einziger (kitaarspeler) en Jose Pasillas (tromspeler) gevorm. Die groep het later uitgebrei deur baskitaarspeler Alex Katunich en Gavin Koppell in te sluit, wat later deur onderskeidelik baskitaarspeler Ben Kenney en DJ Kilmore vervang is.

Incubus is krities sowel as kommersieel suksesvol: hul verkope het al multiplatinumstatus bereik en hulle het al talle hoogs suksesvolle enkelspelers uitgereik. Die groep se kreatiewe vertakking het hulle in 1999 met die album *Make Yourself* hoofstroomerkenning besorg. 2001 word die groep geweldig suksesvol met die enkelspeler "Drive" en die daaropvolgende album *Morning View*. Hul album *Light Grenades* het in 2006 op #1 gedebuteer en het goudstatus in die VSA behaal. Incubus se eerste grootste treffers-album *Monuments and Melodies* is in Junie 2009 vrygestel in begeleiding van 'n musiektoer deur die VSA en Kanada.

## Diskografie 
* *Fungus Amongus* (1995)
* *S.C.I.E.N.C.E.* (1997)
* *Make Yourself* (1999)
* *Morning View* (2001)
* *A Crow Left of the Murder...* (2004)
* *Light Grenades* (2006)
* *If Not Now, When?* (2011)
* *8* (2017)

## Verwysings 
## Eksterne skakels 
* Amptelike webwerf
Jacques-Louis Potgieter

**Jacques-Louis Potgieter** (gebore in Pretoria, 2 September 1984) is 'n rugbyspeler wat voorheen vir die Blou Bulle, maar tans vir die Franse span Perpignan speel. Sy gereelde posisie is losskakel.

## Eksterne skakels
Pionierorganisation Ernst Thälmann

duimnael|regs|250px|Die embleem van die *Pionierorganisation Ernst Thälmann* (*Seid bereit* - Wees gereed)Die **Pionierorganisation Ernst Thälmann** was in die Duitse Demokratiese Republiek (DDR) die politieke massa-organisasie vir kinders tussen die ouderdomme van ses en veertien jaar. Sedert die 1960's en 1970's was byna alle leerders in grade 1 tot 7 lede van dié organisasie - as *Junge Pioniere* (ouderdomme 6-10) en *Thälmann-Pioniere* (ouderdomme 9/10-13/14).

Die *Pionierorganisation*, wat op 13 Desember 1948 gestig en in Augustus 1990, kort voor die Duitse hereniging, ontbind is, was volgens die Sowjet-voorbeeld georganiseer en het deel uitgemaak van die kommunistiese jeugorganisasie *Freie Deutsche Jugend (FDJ)*. Sy naam is afgelei van die Hamburgse hawearbeider Ernst Thälmann (1886-1944) wat tussen 1925 en 1933 as leier van die Moskou-georiënteerde Kommunistiese Party van Duitsland (KPD) gefungeer het en in 1944 deur die Nazi's vermoor is. Die stigtingsdag van die *Pionierorganisation*, 13 Desember, is in die DDR jaarliks as *Pioniergeburtstag* gevier.

Die *Pionierorganisation* het in verskeie opsigte op die *Boy Scouts* ("Padvinders")-beweging gebaseer, maar was veral daarop gemik om leerders volgens die sosialistiese ideologie groot te maak en hulle vir lidmaatskap in die FDJ voor te berei. Kinders wat hul namiddae by die organisasie deurgebring het, is aan 'n mengsel van avonture, buitelewe en sosialistiese onderwys blootgesteel en het daarnaas geleer om rewolusionêre tradisies te bewaar. *Pioniere* het gewoonlik net soos padvinders of lede van die Duitse *Wandervogel*-beweging hul somervakansies in jeugkampe gespandeer. Internasionale jeugkampe is georganiseer om vriendskapsbande tussen verskillende nasionaliteite te smee.
Jacques Botes

**Jacques Botes** (gebore in Johannesburg, 28 November 1980) is 'n Suid-Afrikaanse rugbyspeler wat sy loopbaan by die Pumas begin het en in Natal voortgesit het, waar hy vir die Haaie in die Curriebeker en die Sharks in Superrugby speel.

Op 30 Augustus 2014 bereik hy die besonderse hoogtepunt deur in sy 150ste Curriebekerwedstryd te speel, die eerste speler ooit.

## Eksterne skakels 
*
*itsrugby.co.uk profiel
Pierre Spies

**Pierre Spies** (gebore 8 Junie 1985 in Pretoria) is 'n Springbok rugbyspeler wat 10 jaar lank as agsteman vir die Blou Bulle in die Curriebeker en die Bulls in Superrugby gespeel het. Hy het 53 toetse vir die Springbokke op agsteman en flank gespeel.

Sedert 2016 speel hy op agsteman vir Montpellier Hérault se span in Frankryk.

## Eksterne skakels 
* 
* 
* Pierre Spies by itsrugby.co.uk
Supra Familias

**Supra Familias** is 'n Suid-Afrikaanse platemaatskappy wat deur Pierre Greeff (van Lukraaketaar, Die Heuwels Fantasties) bestuur word en in Bellville in die Wes-Kaap gesetel is. Die etiket word gesamentlik deur Greeff en Hunter Kennedy  (van Fokofpolisiekar, Die Heuwels Fantasties) besit.

## Eksterne skakels 
* Amptelike Aanlyn Winkel
* Amptelike webwerf
* MySpace-profiel
Herkie Kruger

**Herkie Kruger** (gebore in Kemptonpark, 21 Maart 1979) is 'n rugbyspeler wat vir die Goue Leeus in die Curriebeker en Super 14-rugby speel.

## Eksterne skakels
Gio Aplon

**Gio Aplon** (gebore in Hawston, 6 Oktober 1982) is 'n Springbokrugbyspeler wat vir die Westelike Provinsie in die Curriebeker en die Stormers in Superrugby gespeel het.

## Eksterne skakels 
* 
* 
* Gio Aplon op itsrugby.co.uk
Jim Eno

**Jim Eno** is die tromspeler en een van die stigterslede van die Austin, Texas musiekgroep Spoon. Daarbenewens is hy 'n platevervaardiger en halfgeleier-rekenaarskyfontwerper.
Rob Pope

**Robert** is 'n Amerikaanse musikant vanuit Olathe, Kansas. Hy het in die Amerikaanse somer van 1994 'n groep met sy broeder Ryan en toekomstige Get Up Kids-medelid Jim Suptic gevorm. Die groep het weens interne konflik ontbind, maar het later sonder Ryan en met nuweling Matt Pryor en tromspeler Nathan Shay hervorm. Shay is later weer deur Rob se broeder Ryan vervang en die groep het hul eerste plaat, *Four Minute Mile*, opgeneem.
Francois Louw

**Francois Louw** (gebore in Kaapstad, 15 Junie 1985) is 'n Springbokrugbyspeler wat vir die Westelike Provinsie in die Curriebeker, die  in Superrugby en oorsee vir Bath Rugby gespeel het. Hy het tydens die Rugbywêreldbeker 2015 en 2019 vir Suid-Afrika uitgedraf.

## Eksterne skakels 
* 
*
Willem de Waal

**Willem de Waal** (gebore in Paarl, 17 Februarie 1978) is 'n Suid-Afrikaanse rugbyspeler wat vir die Luiperds, Cheetahs en Westelike Provinsie in die Curriebeker gespeel het en vir die Cheetahs en die Stormers in die Superrugbykompetisie.

## Eksterne skakels 
*
Peter Grant (rugbyspeler)

**Peter Grant** (* Durban, 15 Augustus 1984) is ’n oud-Springbokrugbyspeler wat ook vir die  in Superrugby gespeel het.

Na ’n lang ruk by die Westelike Provinsie, waar Grant ook vir die  gespeel het en waar hy van 2010 tot 2014 buite die Superrugbyseisoen in Japan vir Kobelco Steelers gespeel het, is hy na Frankryk om vir twee seisoene vir La Rochelle te speel.

In 2002 het Grant vir die Suid-Afrikaanse Skolespan gespeel en die volgende jaar vir die Suid-Afrikaanse onder-19 span. In 2007 het hy een wedstryd vir die Barbarians en 3 wedstryde vir die Opkomende Springbokke gespeel. Grant het die Springbokke in 2007–2008 in 5 toetse verteenwoordig.

## Eksterne skakels 
* 
* 
* Peter Grant – Stormers profiel 
* Peter Grant – WP rugby profiel 
* Peter Grant – itsrugby.co.uk profiel
Vlag van Trinidad en Tobago

Die **nasionale vlag van Trinidad en Tobago** is op 31 Augustus 1962 amptelik in gebruik geneem. Die vlag vertoon ’n rooi vlag met ’n diagonale swart baan met wit fraaiings van die bokant van die vlagpaalkant na die onderkant van die wapperkant.

## Simboliek 
Die rooi stel die vitaliteit van die land voor asook die moed van die mense en die warmte en energie van die son. Die wit stel die see voor, wat baie belangrik is vir die eilande. Daarnaas verteenwoordig hierdie kleure die gelykheid van alle mense en die suiwerheid van die nasionale aspirasies. Die swart staan vir krag, eenheid en die natuurlike rykdomme van die land. Rooi, wit en swart saam simboliseer die elemente vuur, water en aarde en daarmee saam ook die verlede, hede en toekoms.

## Ander vlae 

Lêer:Royal Standard of Trinidad and Tobago (1962–1976).svg|  Die standaard van Koningin Elizabeth in Barbados, 1966 tot 1976
Lêer:Flag of a Commonwealth Governor-General.svg|  Vlag van die Goewerneur-generaal. Die woorde "Trinidad & Tobago" verskyn in die lint, 1962 tot 1976
Lêer:Flag of the President of Trinidad and Tobago.svg| Standaard van die President van Trinidad en Tobago
Lêer:Flag of the Prime Minister of Trinidad and Tobago.svg| Standaard van die Eerste Minister van Trinidad en Tobago
Lêer:Civil Ensign of Trinidad and Tobago.svg| Burgerlike vaandel van Trinidad en Tobago (verhouding 1:2)

### Britse koloniale vlae 
Voor sy onafhanklikheid van die Verenigde Koninkryk in Augustus 1962 het Trinidad en Tobago ’n blou Britse vaandel met die koloniale wapen in die wapperkant gebruik.

Lêer:Flag of Trinidad and Tobago (1889–1958).svg|  Koloniale vlag van Trinidad en Tobago, 1889 tot 1958
Lêer:Ensign of Trinidad and Tobago 1889-1958.svg|  Rooi vaandel van Trinidad en Tobago, 1889 tot 1958
Lêer:Flag of Trinidad and Tobago (1958–1962).svg|  Koloniale vlag van Trinidad en Tobago, 1958 tot 1962
Lêer:Civil Ensign of Trinidad and Tobago (1958–1962).svg|  Rooi vaandel van Trinidad en Tobago, 1958 tot 1962

## Sien ook 
## Eksterne skakels 
*  Trinidad en Tobago by *Flags of the World*.
*
Sportclub Enschede

**Sportclub Enschede** (of SC Enschede) is 'n amateursokkerspan in die Nederlandse stad Enschede. Die professionele afdeling van die klub het in 1965 met Enschedese Boys saamgesmelt om FC Twente te vorm. Die klub het die nasionale titel in 1926 gewen.

## Erelys 
* **Kampioen Nederland (1)**
: 1925/26 
: (naaswenner: 1957/58)
* **Kampioen Oos-Nederland (5)**
: 1923/24 1925/26 1931/32 1935/36 1942/43
: (naaswenner (6): 1916/17, 1924/25, 1926/27, 1927/28, 1929/30, 1948/49)

## Beroemde sokkerspelers 
*  Abe Lenstra
*  Helmut Rahn
Griekwapark

**Griekwapark** (**Windhoek Draughtpark** vir borgskapredes en voorheen bekend as **Hoffepark**) is 'n sportstadion in Kimberley wat vir rugby en sokker gebruik word. Dit bied sitplek aan 11 000 toeskouers.

## Sien ook 
* Lys van stadions in Suid-Afrika

## Eksterne skakels 
*  Griekwapark op Wikimapia
Olënpark

**Olënpark** (vir borgskapredes bekend as Profertpark) is 'n stadion in Potchefstroom wat vir rugby en sokker gebruik word. Dit kan ongeveer 22&nbsp;000 toeskouers akkommodeer. Die Luiperds en die Pampas XV gebruik die stadion as hulle tuisveld.

## Sien ook 
* Lys van stadions in Suid-Afrika
Kaptein (sport)

: *Vir die titel of rang binne seevaart- en militêre verband, sien kaptein.*

[duimnael|links|180px|[John Smit was die meeste kere Springbokrugbykaptein]]
[duimnael|'n Kapteinsvergadering voor 'n [waterpolo-wedstryd.]]
[duimnael|Raúl González, [Real Madrid se kaptein]]

'n **Kaptein** in sport is 'n spanlid wat sy span aanvoer en verteenwoordig. Die kaptein word meestal deur die afrigter aangewys, maar kan soms ook deur medespanlede verkies word.

'n Kaptein moet op die sportveld kan leiding neem en deur sy spanlede gerespekteer word. 'n Kaptein het ook gewoonlik sekere voordele en take om te verrig, soos om namens die span met die skeidsregter te kommunikeer, om kapteinsvergaderings te hou, om onderhoude met die media te voer, of om 'n beker of trofee namens die span te ontvang as hulle gewen het.
Ricky Januarie

**Ricky Januarie** (* 2 Januarie 1982 in Hopefield, Suid-Afrika) is 'n oud-Springbokrugbyspeler wat tot 2010 vir die Westelike Provinsie in die Curriebeker en vir die Stormers Super 14-rugby gespeel het. Hy speel sedert 2011 sy rugby in Frankryk.

## Eksterne skakels 
* 
*
Delphi

**Delphi** of **Delfi** (Grieks: **Δελφοί**, uitspraak ðelˈfi) is ’n argeologiese terrein en moderne dorp in Griekeland, op die suidwestelike uitloper van Berg Parnassos in die vallei van Phokis. Streektaalvorme het ingesluit **Belphoi** (Aioliese vorm), **Dalphoi** (Phokiese vorm) asook ander Griekse variante. Die argeologiese terrein van Delphi is in 1987 deur Unesco as wêrelderfenisgebied aangewys.

In die Griekse mitologie was Delphi die ligging van die Delphiese orakel, die belangrikste orakel van die klassieke Griekse wêreld, en ’n vername heiligdom vir die god Apollo nadat hy die Piton sou verslaan het. Dié was ’n godheid wat glo hier gewoon en die middelpunt van die aarde beskerm het. Sommige beweer Pito (afgelei van die werkwoord *pythein*, "om te vrot") was die oorspronklike naam van die ligging na aanleiding van die Piton wat hier deur Apollo verslaan is. Die Homeriese lofsang aan die Delphiese Apollo roep egter in herinnering dat die antieke naam van die terrein "Krisa" was.

duimnael|links|200px|Uitleg van die Tempel van Apollo by Delphi.
Apollo se heilige gebied in Delphi was ’n panhelleense heiligdom, waar atlete van oor die Griekse wêreld vanaf 586&nbsp;v.C. elke vier jaar meegeding het in die Pitiese Spele, een van die vier panhelleense (of stephanitiese) spele, voorgangers van die Olimpiese Spele. Aan die wenners by Delphi is ’n lourierkroon toegeken wat seremonieel van ’n boom in Tempe gesnoei is, deur ’n seun wat ’n vertolking gelewer het van die onderwerping van die Piton. Dit het egter nie, soos die spele by Olimpia, die belangrikste rol in die bestaan van die stad verteenwoordig nie. Delphi sou ’n vername stad gewees het of dit gasheer was vir die spele of nie; dit het ander attraksies gehad wat daartoe gelei het dat dit as die *omfalos* ("middelpunt") van die aarde beskou is.

In die binneste *hestia* ("herd") van die Tempel van Apollo het ’n ewige vlam gebrand. Ná die Veldslag van Plataia het die Griekse stede hul eie vure uitgedoof en nuwe vure uit Delphi gebring; in die ontstaanverhale van verskillende Griekse kolonies is die stigtingskoloniste eers by Delphi ingewy.

## Sien ook 
* Delphi-tegniek

## Verwysings 
## Eksterne skakels 
*   Amptelike UNESCO bladsy
* Vir die Delphic ¨E¨ en "Ken jouself"
Nobelprys vir Fisiologie of Geneeskunde

Die **Nobelprys vir Fisiologie of Geneeskunde** (Sweeds: *Nobelpriset i fysiologi eller medicin*) is ’n jaarlikse prys wat deur die Sweedse Nobelpleging by die Karolinska Instituut in Solna naby Stockholm toegeken word aan mense wat wêreldwyd die uitmuntendste bydraes op die gebied van fisiologie of geneeskunde gelewer het. Dit is een van vyf pryse waarvoor Alfred Nobel in sy testament voorsiening gemaak en sedert 1901 toegeken word; die ander is die Nobelpryse vir chemie, fisika, letterkunde en vrede.

duimnael|links|Hoofingang van die Karolinska Instituut in Solna naby Stockholm
Die akademie kondig die naam van die Nobelpryswenners jaarliks vroeg in Oktober aan, met die Nobelprys vir Fisiologie of Geneeskunde tradisioneel eerste en op 'n Maandag. Die prys word jaarliks in Stockholm, Swede, toegeken op 10 Desember, die herdenking van Nobel se dood. Tot en met 2025 is die prys aan altesaam 232 individue toegeken. Nog 14 vroue het dit gekry.

Een Nobelprys vir Fisiologie of Geneeskunde-wenners, naamlik die Duitser Gerhard Domagk (1939), was deur sy regering, die destydse Nazi-Duitsland, nie toegelaat om die prys te aanvaar nie. Hy sou later ná die afloop van die Tweede Wêreldoorlog 'n medalje en diploma ontvang, maar nie die prysgeld nie.

Die 2025-Nobelprys vir Fisiologie of Geneeskunde is toegeken aan Mary E. Brunkow, Fred Ramsdell en Shimon Sakaguchi "vir hul ontdekkings oor perifere immuunverdraagsaamheid".

Die pryse, wat 'n bedrag geld (SEK9&nbsp;miljoen, omtrent VSA$1&nbsp;miljoen per pryskategorie, wat dan gelykop onder die Bekroondes verdeel word), 'n goue medalje en 'n diploma insluit, word op 10 Desember, die herdenking van Nobel se sterfdag in 1896, tydens 'n seremonie deur die Sweedse koning, tans Carl XVI Gustaf van Swede, in die Stockholmse Konsertsaal uitgedeel.

Hieronder volg 'n lys van die ontvangers van die Nobelprys vir Fisiologie of Geneeskunde vanaf 1901 tot op hede. In 1915–1918, 1921, 1925 en 1940–1942 is die prys nie toegeken nie.

1900's – 1910's – 1920's – 1930's – 1940's – 1950's – 1960's – 1970's – 1980's – 1990's – 2000's – 2010's – 2020's

## 1900's 
## 1910's 
## 1920's 
## 1930's 
## 1940's 
## 1950's 
## 1960's 
## 1970's 
## 1980's 
## 1990's 
## 2000's 
## 2010's 
## 2020's 
## Sien ook 
* Nobelprys vir Chemie
* Nobelprys vir Ekonomiese Wetenskappe
* Nobelprys vir fisika
* Nobelprys vir Letterkunde
* Nobelprys vir Vrede

## Verwysings 
## Eksterne skakels 
*  
*  
* 15px Hierdie artikel is vertaal uit die Engelse Wikipedia
Delft, Nederland

**Delft** is 'n stad en munisipaliteit in die Nederlandse provinsie Zuid-Holland, geleë tussen Rotterdam en Den Haag. Die munisipale gebied het sowat 99&nbsp;000 inwoners (2012) en 'n oppervlakte van 24&nbsp;km². Delft het 'n ou binnestad en 'n universiteit, die Tegniese Universiteit Delft. In die Nieuwe Kerk lê 42 Oranjes begrawe, waaronder stadhouer Willem van Oranje.

## Eksterne skakels 
*  Amptelike webwerf van die munisipaliteit
2009 Curriebeker Premierafdeling

Die **2009 ABSA Curriebeker** kompetisie is vanaf 10 Julie tot 31 Oktober 2009 gespeel. Die Curriebeker is ’n jaarlikse rugbykompetisie wat tussen provinsiale spanne in Suid-Afrika uitgespook word. Dit was die 70ste seisoen sedert die kompetisie vir die eerste keer in 1889 gespeel is.

Die Natalse Haaie was die verdedigende kampioene. Die eindstryd is op 31 Oktober 2009 gespeel tussen die Blou Bulle en die Cheetahs.  Die Blou Bulle het die wedstryd gewen met 36-24 en het sodoende hul 23ste Curriebeker-titel ingepalm.

## Voorseisoenwedstryde 
Voor die aanvang van die seisoen het al die provinsiale spanne in een verpligte vriendskaplike wedstryd elk gespeel. Die uitslae word hier onder weergegee.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Against (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in ’n rondomtaliewedstryd verdien.  Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.  ’n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan ’n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Week 9 
### Week 10 
### Week 11 
### Week 12 
### Week 13 
### Week 14 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Eksterne skakels 
*
Zoetermeer

**Zoetermeer** is 'n stad en munisipaliteit in die Nederlandse provinsie Zuid-Holland, geleë tussen Den Haag en Gouda. Die munisipale gebied het sowat 122&nbsp;000 inwoners (2012) en 'n oppervlakte van 37&nbsp;km². Zoetermeer is eintlik 'n groot dorp want die plaas het nie stadsregte gekry nie.

## Eksterne skakels 
*  Amptelike webwerf van die munisipaliteit
Naas Olivier

**Naas Olivier** (gebore in Klerksdorp, 10 Maart 1982) is ’n Suid-Afrikaanse rugbyspeler wat vir die Pumas in die Curriebeker en vir die Cheetahs in die Superrugbykompetisie gespeel het.

## Eksterne skakels 
* 
* Profiel op itsrugby.co.uk
Rory Kockott

**Rory Kockott** (gebore in Oos-Londen, 25 Junie 1986) is 'n Suid-Afrikaanse rugbyspeler wat vir die Haaie in die Curriebeker en vir die Sharks in die Super 14 gespeel het. Hy speel sedert 2011 professionele rugby as srumskakel vir Castres Olympique in Frankryk.

Kockott kwalifiseer om vir die Franse nasionale rugbyspan te speel weens verblyf, nadat hy in die Europese herfs van 2014 reeds die verlangde drie jaar daar woon. Hy maak sy debuut vir Frankryk op 8 November 2014 as plaasvervanger in die 40–15 wen oor Fiji.

## Verwysings 
## Eksterne skakels 
*
Alster

Die **Alster** is 'n klein riviertjie in die noorde van Duitsland wat deur die deelstate Hamburg en Sleeswyk-Holstein loop. Die Alster ontspring in die stad Henstedt-Ulzburg in Sleeswyk-Holstein en mond na 56 kilometer in Hamburg in die Elbe uit.

Die rivier vorm in die hart van Hamburg die Alstermeer (*Alstersee*), 'n kunsmatige meer wat uit die Binne-Alster (*Binnenalster*) en die Buite-Alster (*Außenalster*) bestaan. 
duimnael|links|200px|Bron van die Alster
Oradea

**Oradea** (uitgespreek /oˈrade̯a/, Duits: *Großwardein*, Hongaars: *Nagyvárad*) is 'n stad in noordwestelike Roemenië. Volgens die 2011-sensus het die stad 196&nbsp;367 inwoners gehad, waarvan 'n beduidende minderheid Hongare was (45&nbsp;305; 24.9%). Oradea lê omtrent halfpad tussen die stede Arad en Satu Mare en is op die oewer van die Crișul Repede-rivier geleë.

## Geboortes 
* Yehuda Amital (1924–2010), Israelse rabbi en politikus

## Eksterne skakels 
* Amptelike webwerf
Mvezo

**Mvezo** is 'n klein dorpie wat op die oewers van die M'basherivier naby Mthatha, in die voormalige Transkei, Suid-Afrika geleë is.

Die wyle oud-President van Suid-Afrika, Nelson Mandela, is hier gebore, maar hy het op Qunu grootgeword nadat sy vader as die hoofman van Mvezo onttroon is en daarheen verhuis het.

## Gebore 
* Nelson Mandela (1918–2013), eerste staatshoof van 'n volledig-demokratiese Suid-Afrika.

## Sien ook 
* Lys van dorpe in Suid-Afrika
Kabinet van Kgalema Motlanthe

|-
| style="border-top: 1px solid #999" | 180px|Kgalema Motlanthe
|-
| style="border-top: 1px solid #999" | **President**:Kgalema Motlanthe**Party**:*ANC*
|-
| style="border-top: 1px solid #999" | **Periode**:2008–2009Republiek van Suid-Afrika – Post-Apartheid
|}

Die **Kabinet van Kgalema Motlanthe** was van 25 September 2008 tot 10 Mei 2009 in Suid-Afrika aan bewind gewees.

## Samestelling 
Samestelling van President Motlanthe se kabinet:
Diaspora

duimnael|360px|Kaart van die Somaliese diaspora.
duimnael|360px|Kaart van die Persiese diaspora.

'n **Diaspora** (in Oud-Grieks: διασπορά; verstrooiing, uitsaaiing) is die grootskaalse verspreiding van 'n volk oor verskillende dele van die wêreld. Soms verwys dit spesifiek na die Joodse diaspora. Die verskynsel kom egter onder verskeie volke voor.

## Sien ook 
* Joodse diaspora
* Moderne geskiedenis van Israel - Diaspora (1918)
* Vlaminge, vir die Vlaamse diaspora.
* Boere, vir die Afrikaanse diaspora.
Yehuda Amital

**Yehuda Amital**, Hebreeus: יהודה עמיטל, gebore as *Yehuda Klein*, (Oradea, Roemenië, 31 Oktober 1924 – Jerusalem, 9 Julie 2010) was 'n Israelse Ortodoks-Judaïstiese rabbi en politikus.

Amital het die Sjoa oorleef en het in die Israelse Onafhanklikheidoorlog van 1948 geveg. Na die Sesdaagse Oorlog van 1967 het hy 'n jesjiwa (Torah-skool), die Yeshivat Har Etzion, wat op die Wesoewer by Betlehem geleë is, gestig. In 1988 het hy 'n politieke party begin, die linkse en religieus-sionistiese Meimad, waarvan hy die voorsitter was. Van 1995 tot 1996 was hy minister sonder portefeulje in 'n kabinet van eerste minister Shimon Peres. Dit is besonders dat hy ten spyte van sy ministerskap nie 'n lid van die Knesset was nie.

## Eksterne skakels 
*  Yehuda Amital, webwerf van die Knesset.
Capoeira

duimnael|'n Capoeira
duimnael|regs|*Capoeira of die krygsdans*. Skildery deur Johann Moritz Rugendas (1825)

**Capoeira** is 'n Brasiliaanse mengsel van dans- en vegkuns wat op die maat van musiek beoefen word. Dit het sy oorsprong in NíGolo ("Sebradans"), 'n dans van Afrika.

Capoeira is gedurende die koloniale tydperk deur slawe beoefen wat na Brasilië verskeep is en in dié Suid-Amerikaanse land verder ontwikkel. Daar is tans twee hoofstyle van Capoeira - die tradisionele *Capoeira Angola* en die moderne *Capoeira Regional*. Afrika-elemente het in die Capoeira Regional vanaf die 1970's saamgesmelt met invloede uit ander vegkunste soos stoei, jioe-jitsoe en wushu. Die kenmerkende akrobatiese elemente, wat met Capoeira verbind word, het eweneens in hierdie tydperk begin ontwikkel.

Capoeira behels drie verskillende vlakke: vegkuns, musiek en *roda* (Portugees: "kring"), die sosiale geleentheid waartydens Capoeira beoefen word. Die roda of *kring*, waarbinne twee dansers (Capoeiristas) veg, word deur ander dansers en musikante gevorm. Die liedere, wat tydens die dansgevegte gesing word, dateer dikwels nog uit die tyd van slawerny.
Vegkuns

duimnael|300px|'n Judo-gooi.

Met **vegkuns** verwys mens na enige stelsel wat die vaardighede en tegnieke van 'n liggaamlike 
geveg met 'n opponent formaliseer. Daarby kan dit om reël- of onderrigsisteme handel. Die inhoud gaan daarby deelsgewys vanuit die rein praktiese bestek en omvat verdere aspekte soos filosofie, kultuur, religieuse elemente, denkwyses, alledaagse lewe en gesondheid.

## Voorbeelde 
Voorbeelde van vegkuns:

* Capoeira
* Judo
* Karate
* MMA
* Sambo
* Skerm
* Taekwondo
* Wing Chun

## Bronnelys 
* Martin Joh. Meyer: *What Is Martial Arts? The Six-Attribute Model as an Empirical Approach to Field Terminology.* Verlag Heiko Bittmann, Ludwigsburg 2020.
* Lisa Deutscher, Mirjam Kaiser, Sixt Wetzler: *The Sword. Form and Thought.* Boydell & Brewer Ltd., Woodbridge 2019.
* George Jennings: *Bruce Lee and the Invention of Jeet Kune Do. The Theory of Martial Creation.* In: *Martial Arts Studies.* Band 8, 2019, S. 60–72.
* Rita Németh: *Kyūdō im Wandel. Das japanische Bogenschießen von 1900 bis heute. Beiträge zur kulturwissenschaftlichen Süd- und Ostasienforschung.* Band 9. Ergon, Baden-Baden 2019.
* Heiko Bittmann: *Geschichte und Lehre des Karatedō.* Verlag Heiko Bittmann, Ludwigsburg 2017.
* Martin Minarik: *Ideological Efficacy before Martial Efficacy. On the Relationship Between Martial Arts, Theatricality and Society.* In: *Martial Arts Studies.* Band 5, 2017, S. 61–71.
* Michael Coesfeld: *Kampfsport im Dritten Reich – Werkzeug der Weltanschauung.* In: S. Happ, O. Zajonc (Hrsg.): *Kampfkunst und Kampfsport in Forschung und Lehre.* Czwalina, Hamburg 2012. S. 37–49.
* Sixt Wetzler: *Hieb und Stich – Von der kulturellen Prägung kämpferischer Bewegung am Beispiel der europäischen Fechtkunst.* In: P. Kuhn, H. Lange, T. Leffler, S. Liebl (Hrsg.): *Kampfkunst und Kampfsport in Forschung und Lehre 2011.* 1. Internationales Symposium „Kampfkunst & Kampfsport“ vom 6. bis 7. April 2011 in Bayreuth. Czwalina, Hamburg 2011. S. 99–105.
* Thomas Green, Joseph R. Svinth: *Martial Arts of the World. An Encyclopedia of History and Innovation. Volume I: Regions and Individual Arts.* ABC-Clio, Santa Barbara 2010.
* Thomas Green, Joseph R. Svinth: *Martial Arts of the World. An Encyclopedia of History and Innovation. Volume II: Themes.* ABC-Clio, Santa Barbara 2010.
* Donn F. Draeger: *Classical Budo. The Martial Arts and Ways of Japan.* Weatherhill, Boston 2007.